फिलीपींस में मेयोन ज्वालामुखी फटने की आशंका प्रबल हो गई है. इसके ऊपरी हिस्से को सोमवार सुबह तेजी से धधकता हुआ देखा गया. इसके बाद ज्वालामुखी विशेषज्ञों ने चेतावनी दी है कि कुछ दिनों में इसमें विस्फोट हो सकता है.
विशेषज्ञों की इस चेतावनी के बाद फिलीपीन के हजारों लोग अपना घर छोड़कर दूसरे स्थानों पर चले गए हैं. वैज्ञानिकों ने बताया है कि ज्वालामुखीय भूकंपों और चट्टानों के गिरने से मेयोन ज्वालामुखी का शिखर पिछले 24 घंटों में हिल चुका है. इससे पहले ज्वालामुखी से कई बार भाप ‍का गुब्बार भी उठता हुआ देखा जा चुका है.
वैज्ञानिकों की मानें तो ज्वालामुखी से निकलने वाला लावा और जहरीला धुआं लोगों के स्वाथ्य के लिए काफी नुकसानदेह है. बता दें कि पिछले कुछ समय से फिलीपींस में 23 ज्वालामुखी सक्रिय हैं. जानकारों के अनुसार, यहां 1991 में सबसे बड़ा व एतिहासिक ज्वालामुखी विस्फोट हुआ था. इस विस्फोट में 850 लोगों की मौत हो गई थी, जबकि लाखों लोगों का आशियाना उजड़ गया था. वहीं फिलीपीन इंस्टीट्यूट ऑफ वोलकेनोलॉजी एंड सेस्मोलॉजी (पीएचआईवीओएलसीएस) ने भी ज्वालामुखी से लावा निकलने की संभावना को ध्यान में रखते हुए चिंता जाहिर की है.
पीएचआईवीओएलसीएस के अनुसार मनीला से 350 किलोमीटर दक्षिणपूर्व में स्थित ज्वालामुखी अपेक्षाकृत उच्च सक्रियता पर है. एक्सपर्ट की मानें तो चेतावनी के बाद फिलीपींस के कम से कम 12000 लोगों ने वह इलाका छोड़ दिया और सुरक्षित स्थानों पर शरण ली.
रूस निर्मित मिसाइल ने गिराया था एमएच 17
रूस पहुंचकर पीएम मोदी ने पुतिन से की मुलाकात
क्यूबा ने विमान हुआ दुर्घटना का शिकार, तीन महिलाओं को छोड़ 100 लोग मरे
ब्रिटेन: तलाकशुदा अभिनेत्री से शादी कर रहे हैं प्रिंस हैरी, शाही कानून के चलते पूर्वजों को छोड़ना पड़ा था सिंघासन
भड़का उत्तर कोरिया, द. कोरिया संग वार्ता रदद्, अमेरिका को भी दी धमकी